DJEČJI VRTIĆ „LEPTIRIĆI“
    PODRAVSKE SESVETE
     Trg kralja Tomislava 14
     48363 Podravske Sesvete
KLASA: 601-02/22-09/22
URBROJ: 2137/107-01-21-1
Podravske Sesvete, 7. listopada 2022.
Temeljem članka 23a. Zakona o predškolskom odgoju i obrazovanju ( “Narodne novine” broj 10/97, 107/07, 94/13, 98/19. i 57/22) i članka 16. Državnog pedagoškog standarda predškolskog odgoja i naobrazbe (“Narodne novine broj 63/08. i 90/10), Upravno vijeće Dječjeg vrtića “Leptirići” Podravske Sesvete na 29. telefonskoj sjednici održanoj 7. listopada 2022. objavljuje

JAVNI POZIV ZA UPIS DJECE U OBVEZNI PROGRAM PREDŠKOLE ZA 2022./2023. PEDAGOŠKU GODINU
Pozivaju se roditelji/skrbnici djece predškolske dobi s prebivalištem/boravištem na području Općine Podravske Sesvete, a koja nisu obuhvaćena redovnim programom predškolskog odgoja u vrtićima da izvrše prijavu djece u program predškole, koji je obavezan za svu djecu u godini prije polaska u osnovnu školu rođenu od 1.04. 2016. do 31.03. 2017. godine.
Program predškole za djecu školske obveznike traje ukupno 250 sati, a provodit će se u vremenu od listopada 2022. do svibnja 2023. godine prema naknadno utvrđenom rasporedu. 	
Program predškole financira Općina Podravske Sesvete, za roditelje/skrbnike je besplatan te će se održavati u prostorijama Dječjeg vrtića “Leptirići” Podravske Sesvete.

Zahtjeve s potrebnom dokumentacijom potrebno je dostaviti putem pošte na adresu DJEČJI VRTIĆ „LEPTIRIĆI“ PODRAVSKE SESVETE, Trg kralja Tomislava 14, 48363 Podravske Sesvete ili predati osobno u zatvorenoj omotnici, na navedenoj adresi svakim radnim danom od 10. do 17. listopada 2022. od 7:00 do 15:00 sati, s naznakom: “Javni poziv-predškola”.

OBVEZNA DOKUMENTACIJA ZA UPIS DJECE:
Uz Zahtjev za upis djeteta u program predškole koji se može preuzeti on line ili podići u vrtiću potrebno je priložiti:

1. Rodni list
2. Potvrda o prebivalištu
3. Kopije osobnih iskaznica oba roditelja
4. Liječnička potvrda – ne starija od mjesec dana
5. Kopija knjižice cijepljenja
6. Za dijete s posebnim potrebama dodatna medicinska dokumentacija ( nalaz i mišljenje tijela vještačenja ili rješenje Centra za socijalnu skrb o postojanju teškoća u razvoju).

Obrazac zahtjeva za upis u predškolu može se preuzeti na službenim stranicama vrtića www.dv-leptirici.hr  

Podnošenjem prijave na Javni poziv, pristupnici su suglasni da Dječji vrtić „Leptirići“, kao voditelj obrade osobnih podataka može prikupljati, koristiti i obrađivati osobne podatke navedene u prijavi u svrhe provedbe postupka upisa djeteta i provođenja programa predškole.

Sve obavijesti u vezi upisa mogu se dobiti na telefon 048-733-146 i 099-529-6227, svakog radnog dana od 7:00 do 15:00 sati.
 Upravno vijeće Dječjeg vrtića „Leptirići“ Podravske Sesvete




